《寄程教授士廓》
宋代·喻良能

去年同宴小重阳，香雾霏霏橘半黄。
楚尾吴头双妙丽，茱枝菊半总芬芳。
十分满釂白衣酒，两袖浓携燕寝香。
回首只今如梦寐，暮云烟浪正微茫。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。